৪৩ দিন পর আমেরিকায় উঠল দীর্ঘমেয়াদি ‘শাটডাউন’!

ওয়েব ডেস্ক : অবশেষে স্বাভাবিকের পথে আমেরিকার (America) পরিস্থিতি। বুধবার মার্কিন কংগ্রেসের নিম্নকক্ষ হাউস অফ রিপ্রেজেনটিটিভসে পাশ হয়েছে প্যাকেজ সংক্রান্ত বিল। সূত্রের খবর, যাতে ইতিমধ্যে সই করেছেন মার্কিন প্রেসিডেন্ট ডোনাল্ড ট্রাম্প (Donald Trump)। যার ফলে ৪৩ দিন পর আমেরিকায় উঠল দীর্ঘমেয়াদি শাটডাউন (Shutdown)।

প্রসঙ্গত, গত ৩০ সেপ্টেম্বর আমরিকায় (America) শেষ হয়েছিল অর্থবর্ষ। সে কারণে নিয়মমাফিক গত ২৯ সেপ্টেম্বর নতুন তহবিল গঠনের প্রস্তাব দেওয়া হয়েছিল। কিন্তু সেই প্রস্তাবে রিপাবলিকান ও ডেমোক্র্যাট সেনেটররা একমত হতে পারেননি। কিন্তু, রিপাবলিকানদের তরফে জানানো হয়েছিল, একটি স্বল্প মেয়াদি তহবিল গঠন করা হোক। যাতে আগামী ২১ নভেম্বর পর্যন্ত সরকারি অফিসে কাজ চালানো যায়।

আরও খবর : ভয়াবহ দুর্ঘটনা পেরুতে! খাদে বাস পড়ে মৃত্যু হল ৩৭ জনের

তবে ট্রাম্পের সাংসদরা সেনেটের সমর্থন জোগার করতে ব্যর্থ হয়। যার কারণে আমেরিকা জুরে শাটডাউন (Shutdown) শুরু হয়। অর্থাৎ অনির্দিষ্টকালের জন্য আমেরিকায় সমস্ত সরকারি কাজ বন্ধ হয়ে যায়। সরকারি কর্মীদেরকেও বেতন দেওয়া বন্ধ হয়ে যায়। তবে ৪৩ দিন পর সেই শাটডাউন উঠল। মার্কিন কংগ্রেসের নিম্ন কক্ষে পাশ হল প্যাকেজ সংক্রান্ত বিল।

মঙ্গলবার এই বিলটি উচ্চকক্ষে পাশ হয়েছিল। সেনেটের ১০০ জনের মধ্যে ৬০ জন এই বিলের পক্ষে ভোট দিয়েছিলেন। ৪০ জন ছিলেন বিপক্ষে। উচ্চকক্ষে পাশ হওয়ার পর সেই বিলটি নিম্নকক্ষে পাঠানো হয়েছিল। বুধবার সেখানেও বিলটি পাশ হয়ে যায়। তবে অন্যদিকে ৪৩ দিন শাটডাউন থাকার জন্য ভারতীয় মুদ্রায় ১ লক্ষ ৩২ হাজার কোটি টাকা ক্ষতি হয়েছে আমেরিকায়। তবে এই প্রথম নয়, এর আগে ২০১৮ সালে আমেরিকায় শাটডাউন হয়েছিল। যা ২২ ডিসেম্বর থেকে শুরু করে ২০১৯-এর ২৫ জানুয়ারি পর্যন্ত চলেছিল।

দেখুন অন্য খবর :